ดาวฯฟิวเจอร์สพลิกบวกแรง! “ทรัมป์” ส่งสัญญาณหนุนภาคอุตฯกระทบ “โควิด-19”
ดาวฯฟิวเจอร์สพลิกบวกแรง! "ทรัมป์" ส่งสัญญาณหนุนภาคอุตฯกระทบ "โควิด-19"
ดาวฯฟิวเจอร์สพลิกบวกแรง! "ทรัมป์" ส่งสัญญาณหนุนภาคอุตฯกระทบ "โควิด-19"
17 มี.ค. 2563

ผู้สื่อข่าวรายงานว่า ดัชนีดาวโจนส์ฟิวเจอร์ล่าสุด อยู่ที่ระดับ 2,103 บวก 639 จุด หรือ 3.15% เวลา 09.18 น. ตามเวลาไทยโดย ดัชนีดาวโจนส์ฟิวเจอร์ได้มีการทะยานขึ้น 5% ในช่วงสั้นๆ ซึ่งเป็นเพดานสูงสุดสำหรับตลาดฟิวเจอร์ หลังประธานาธิบดีโดนัลด์ ทรัมป์แห่งสหรัฐ ได้ทวีตข้อความล่าสุดว่า สหรัฐจะให้การสนับสนุนอุตสาหกรรมต่างๆ อย่างเต็มที่ เช่น อุตสาหกรรมการบินและอื่นๆ โดยเฉพาะอย่างยิ่งอุตสาหกรรมที่ได้รับผลกระทบจากการแพร่ระบาดของไวรัสโควิด-19
ทั้งนี้ ถ้อยแถลงดังกล่าวของปธน.ทรัมป์มีขึ้นหลังจาก Airlines for America ซึ่งเป็นกลุ่มล็อบบี้ตัวแทนสายการบินโดยสารของสหรัฐและสายการบินคาร์โกจำนวน 10 สายการบิน เรียกร้องให้รัฐบาลอนุมัติความช่วยเหลือวงเงิน 5 หมื่นล้านดอลลาร์แก่อุตสาหกรรมการบินของสหรัฐที่ได้รับผลกระทบจากการแพร่ระบาดของไวรัสโควิด-19
โดย หากรัฐบาลอนุมัติข้อเสนอดังกล่าว ก็จะถือเป็นมาตรการช่วยเหลืออุตสาหกรรมการบินเป็นครั้งแรก นับตั้งแต่เกิดเหตุการณ์ 9/11 ซึ่งมีการโจมตีสหรัฐในวันที่ 11 ก.ย. 2544